O'zbekistonda tibbiyot xodimlarining oylik maoshi oshiriladi

O'zbekistonda 2022 yil 1 iyundan tibbiyot xodimlarining oylik maoshlari oshiriladi. Bu haqda Sog'liqni saqlash vazirligi matbuot xizmati xabar berdi. 
Ma'lum qilinishicha, davlat rahbarining “Tibbiyot muassasalari xodimlarini moddiy qo'llab-quvvatlash hamda rag'batlantirishni kuchaytirish chora-tadbirlari to'g'risida”gi farmoni qabul qilingan.
Mazkur hujjatga muvofiq, 2022 yil 1 iyundan boshlab davlat tibbiyot muassasalari tibbiyot, farmatsevtika va boshqa xodimlarining oylik lavozim maoshlari:
Bunda tibbiyot muassasasi xodimlarining tarif stavkalarini hisoblash amaldagi mehnatga haq to'lash razryadlari bo'yicha tarif koeffitsientlarini tegishincha 1,15 va 1,1 barobarga ko'paytirish orqali amalga oshiriladi.
Keltirilishicha, 2022 yil 1 iyundan boshlab Tibbiyot muassasalarining moddiy rag'batlantirish va rivojlantirish jamg'armasini shakllantirish uchun Davlat byudjetidan ajratiladigan mablag'lar miqdori tibbiyot muassasasi uchun ajratiladigan byudjet mablag'larining umumiy hajmiga nisbatan quyidagi miqdorlarda belgilanadi:
Avvalroq Prezident tibbiyot sohasiga doir qarorni imzolagandi. Hujjat bilan 2023 yil 1 yanvardan boshlab joylardagi oilaviy poliklinika filiallari negizida oilaviy shifokor punktlari tashkil etiladi. Oilaviy shifokor punktlari, oilaviy poliklinika va tuman (shahar) ko'p tarmoqli markaziy poliklinikalarida kunduzgi statsionar ish vaqti soat 20:00 ga qadar uzaytiriladi hamda ularda ishlovchi tibbiyot xodimlari uchun 1 iyundan boshlab qo'shimcha ustama haqi belgilanadi.